மீண்டும் பிறப்போம்

மீண்டும் பிறப்போம் நவஜோதி ஜோகரட்னம் மரணக் காட்சிகள் மறுபடியும் மறுபடியும்;! பிணக் காடுகளாய்! மனதில் விரிகின்றன! நரம்புகளின் வீம்பும்! விரக்தியும்! மாறி மாறிப் பாய்ந்து! நினைவின் கதியால்! துடிதுடித்துக் கொண்டிருக்கின்றன! மிரண்டு விழிக்கின்ற குழந்தைகளின்! இளஞ்சிவப்பும் தோய்ந்து! கண்ணீர்த் துளிகளாகி! முற்றிலும் உலகை! மூடித் ததுப்புகிறது கருநீலம் ! வானத்தில் தொங்கும் நட்சத்திரங்கள்! என்றுமே கண்டிராத ஒரு மாபெரும் பறவைபோல்! மிதப்பதைப் பார்க்கிறேன்! தோலைக் கிழித்து ! அலகுகளால் குருதியை உறுஞ்சும்! ஆசுவாசமான காற்றோடு அளைகின்றேன்! இன அழிப்பின் அந்த மரண ஓலங்கள்! என்னை உலுக்கி அசைப்பதை உணர்கின்றேன்! உறுப்புக்கள் சிதைந்து ! செயலிழந்து ஆசைவின்றி ஆழ்ந்து! அழுகுவதைப் பார்த்து! இறப்பு என்ற ! பிரக்ஞைக் குறிப்பு மட்டும்! எப்படி இன்னும்! இறக்காமல் இருக்கிறது என்று எண்ணுகின்றேன்! உண்மை ! உலகத்தில் இரகசியமாகவே உலவுகிறது…! நம்பிக்கை…! ஒடுக்கப்படுபவர்கள்! ஓங்கி எழுவார்கள்…! உயிர்பறிக்கும் உடமைகள் எல்லாம்! சுட்டுப் பொசுங்கட்டும்! உறுதி வாய்ந்த சூரியன் மெல்லெழுந்து! வசந்த பருவத்தின் புதுமையிலே! கத கதப்பைப் பொழிவான்! உலகத் தமிழர்களின்! பரவசக் கணங்கள் விரைவில் மலரட்டும்! உலகத் தமிழர்களே! ! உயிரிழந்த உறவுகளால் நிலை குலைய வேண்டாம்! கடுமையான உழைப்பினால் விளைவதே மன! எழுச்சி என்பதை உணர்ந்திடுவோம்! நம்மால் முடியும்! பீனிக் பறவைகள்போல்! திரும்பவும்! உருவெடுத்து வாழ்வோம்! ! ! 23.5.2009